kardosdrur/scandi-wiki huggingface dataset:
Ultra Naté

Ultra Naté (født d. 16. juni 1968) er en amerikansk sangerinde og musiker. Hun er især kendt for singlerne "Free" og "If You Could Read My Mind".

Alle hendes singler er kommet i Top 10 på Hot Dance Club Play-listen i USA.

Debutalbummet Blue Notes in the Basement udkom i 1991. Det seneste album udkom i 2007 under titlen Grime, Silk, & Thunder.

Diskografi 
 Blue Notes in the Basement (1991)
 One Woman's Insanity (1993)
 Situation: Critical (1998)
 Stranger Than Fiction (2001)
 Grime, Silk, & Thunder (2007)
 Things Happen at Night (2010) EP
 Hero Worship (2013)
 Black Stereo Faith (2017)

Eksterne henvisninger 
 Officielle hjemmeside
 

Sangere fra USA
Fra DR P3 playlistnyt
Savstrup (Sydslesvig)

Savstrup (dansk) eller Saustrup (tysk) er en landsby og kommune beliggende få kilometer nord for Sønder Brarup i Angel i Sydslesvig. Administrativt hører kommunen under Slesvig-Flensborg kreds i den tyske delstat Slesvig-Holsten. Under kommunen hører også Bynderis (Bünderies), Flarup, Flarupgaard gods, Svanholm (Schwanholm) og Timmerholm. Kommunen samarbejder på administrativt plan med andre kommuner i omegnen i Sønder Brarup kommunefælleskab (Amt Süderbarup). I kirkelig henseende hører Savstrup under Nørre Brarup Sogn. Sognet lå i Strukstrup Herred (Gottorp Amt), da området tilhørte Danmark.

Savstrup er første gang nævnt 1464 (Rep. dipl.). Stednavnet henføres til enten personnavnet Sakse, som går tilbage til saks i betydning kniv og sværd (sml. oldnordisk sax) eller til sakserne. Bynderis er første gang nævnt 1478. Stednavnet er sammensat af bonde eller mandsnavnet Bunde og -ris for kratbusk. Stednavnet Flarup er første gang dokumenteret 1349. Navnet henføres til mandsnavnet Fladi, som etymologisk står i forbindelse med flad. Svanholm er første gang nævnt 1804/05.

Den sønderjyske by er landbrugspræget med flere landbrugsbedrifter. Sydvest for landsbyen ved Flarup Å ligger den 27 ha strore Flarup Skov (Flarupholz). En del af skoven hører under Flarupgaard gods.

Eksterne henvisninger

Noter 

Byer i Angel
Byer i Kreis Slesvig-Flensborg
Byer i Slesvig-Holsten
Johann Friedrich von Eschscholtz

Johann Friedrich von Eschscholtz () var en russisk, eller rettere baltisk-tysk, læge, botaniker og zoolog.

Eschscholtz blev født i Dorpat (nu Tartu) i det Russiske Zarrige. Han studerede medicin ved Universitet i Dorpat, blev ekstraordinær professor i anatomi i 1819 og direktør for den zoologiske samling i 1822.

1815-1818 var Eschscholtz skibslæge og naturhistoriker på den russiske verdensomsejling med skibet Rørik () under kaptajn Otto von Kotzebue. Eschscholtz samlede dyr og planter i Brasilien, Chile, Californien, Stillehavsøerne og på begge sider af Beringstrædet, fx Kamtjatka og Aleuterne. Også botanikerne Adelbert von Chamisso og Morten Wormskjold var med om bord. Efter ekspeditionen koncentrerede Eschscholtz sig om de indsamlede insekter og overlod planterne til Chamisso. Denne opkaldte en californisk valmue efter Eschscholtz: Eschscholzia californica.

Eschscholzia var også med på kaptajn Kotzebues anden ekspedition 1823-1826 med skibet Predprijaetije (; "Bedrift"), på hvilken han indsamlede insekter i Aleuterne, Alaska og Californien.

Kotzebue navngav en af Marshall-øerne som Eschscholtz Atoll, hvilket dog i 1946 blev ændret til Bikini-atollen.

Standard-auktorbetegnelse for arter beskrevet af Johann Friedrich von Eschscholtz: Eschsch.

Zoologer
Videnskabsfolk fra Rusland
Botanikere fra Estland
Botanikere med autornavne
Tyskbaltere
Personer fra Tartu
Weeping Willows

Weeping Willows er en svensk indie rock-gruppe dannet i 1995.

Gruppen trækker blandt andet på inspirationer fra navne som Depeche Mode og Morrissey.

Debutalbummet Broken Promise Land udkom i 1997. Det seneste album Fear & Love udkom i 2007.

Forsanger Magnus Carlson har desuden udgivet en række soloalbums.

Bandet har ved flere lejligheder samarbejdet med Andy Bell fra Oasis.

Referencer

Eksterne henvisninger 
 P3 Playlistnyt
 

Musikgrupper fra Sverige
Indierockgrupper fra Sverige
Fra DR P3 playlistnyt
You Know Who

You Know Who var et dansk popband. You Know Who debuterede i 1997 med albummet You Know Who. Albummet indeholdt hits som "Guantanamera" og "The Greatest Gift". Albummet solgte 48.000 eksemplarer i Danmark. Desuden udgav gruppen julesangen "Finally It's Christmas Again", der var den femte mest spillede danske julesang i 2009 og det ottende mest spillede i 2010. Sangen var derudover den sjette mest indtjenende danske julesang i perioden 2008-2012.

Diskografi 
 You Know Who (1997)

Referencer

Eksterne henvisninger 
 

Musikgrupper fra Danmark
Musikgrupper fra 1997
Hyrup (Sydslesvig)

Hyrup (dansk) eller Hürup (tysk) er en landsby og kommune i det nordlige Tyskland under Slesvig-Flensborg kreds i Slesvig-Holsten. Byen er beliggende få kilometer sydøst for Flensborg i det nordlige Angel i Sydslesvig.

Kommunen samarbejder på administrativt plan med andre kommuner i Hyrup kommunefælleskab (Amt Hürup). Den består af landsyberne Hyrup, Masbøl (Maasbüll), Rylskov (Rüllschau), Tostrup (Tastrup) og Veseby (Weseby) samt bebyggelserne Herregaardled (Herregaardlei), Hyruphede, Hyrupmølle (Hürupmühle), Hyrupmark (Hürupfeld), Hyrupskov (Hürupholz), Kilsgårde (Kielsgaard), Nykro (Neukrug), Tostrupmark (Tastrupfeld), Vesebygaard (Wesebygaard), Vesebymark (Wesebyfeld), Vesebyskjær (Wesebykjer) og en del af Vasbykro (Wattschaukrug), den tidligere kro Brettenborg og arealerne Hummelroj og Nybro. Nykro kaldtes tidligere for Kerum.

Højeste punkt i kommunen er med 71 m højde Holmbjerg ved Hyrupmølle. Vest for Hyrup by er der nogen skov (Hyrup Skov). Øst for landsbyen bugter sig Hyrup Bæk mod syd. I syd danner Kilsåen grænsen til Oksager og Freienwill kommuner.

Historie 
Hyrup blev første gang nævnt i 1352 som Hudderup. Stednavnet henviser til de mange gravhøje i området omkring Hyrup (høj bliver på angeldansk til hy-). Landsbyen Kilsgaarde er formodentlig opstået ved udstykning af en gård. Stednavnet er afledt af Kil, der også ingår i naturnavne Kilså og Kilslyk. Ordet er en sideform til Kile, det sigtes til en landstrimmel, på tre sider omgivet af eng, som bebyggelsen ligger på. Første led i stednavnet Veseby er afledt af glda. wisa for et sumpet område. På angeldansk udtales landsbyen Vøsby. Den lille bebyggelse Herregårdled har oprindelig været et ved indkørsel til herregådens (Vesebys) jord liggende ledvogterhus.

Hyrup tilhørte i den danske tid Husbyherred og Hyrup Sogn i Flensborg Amt. Den romanske Hyrup Kirke stammer fra begyndelsen af 1200-tallet. I 1970 blev nabobyen Veseby indlemmet i kommunen. I marts 2023 blev nabokommunerne Masbøl og Tostrup indlemmet.

Hyrup var stationsby på den 1938 nedlagte flensborgske kredsbane.

Eksterne henvisninger 

 Hyrup Kommune
 C. A. Christensen: "Krisen på Slesvig Domkapitels jordegods 1352—1437" (Historisk Tidsskrift, 11. række, Bind 6; 1960)
 P. Lauridsen: "Om Bispedømmet Slesvigs Sognetal i Middelalderen" (Historisk Tidsskrift, 6. række, Bind 5; 1894)

Noter 

Byer i Angel
Byer i Kreis Slesvig-Flensborg
Arter af Rørhat

Rørhat-arter: Det følgende opsummerer de mest kendte arter af slægten Boletus. For hver art er det angivet ved et ikon, om den er spiselig, giftig eller bare problematisk i den ene eller den anden retning. Listen danner desuden en oversigt over et udvalg af de mest kendte af de flere end 500 arter inden for slægten. Hele artsregistret findes her: ZipcodeZoo: Boletus (genus)

Signaturforklaring 
 = lækker spise
  = spiselig
 = uspiselig
 = ukendt giftighed
 = advarsel
 = giftig
 = påvirker sindet

Se også 
 Rørhat-familien
 Suillus

Kilder og eksterne henvisninger 
 svampe.dk Danmarks svampeatlas  Danske svampearter af slægten Boletus

Rørhat
Lister
Holt (Sydslesvig)

Holt (sønderjysk Holjt) er en landsby og kommune beliggende cirka 30 kilometer vest for Flensborg i det nordlige Sydslesvig. Administrativt hører kommunen under Slesvig-Flensborg kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Skovlund kommunefællesskab (Amt Schafflund). I kirkelig henseende hører Holt under Medelby Sogn. Sognet lå i Kær Herred (Tønder Amt, Sønderjylland), da området tilhørte Danmark indtil 1864.

Byen er beliggende på det midtyslesvigske gestbælte (den slesvigske midtslette) bestående af sandjorder med et lavt humusindhold. Holt Kommune omfatter også landsbyer Horsbæk (Horsbek) und Åbro (Abro).

Holt er første gang nævnt 1451. Stednavnet Holt (germansk *hulta, oldnodisk holt gammeldansk holti, nedertysk holt) beskriver en skovbevokset høj. Bynavnet Åbro hentyder til broen over Læk Å. Den sydslesvigske kommune er landbrugspræget med flere landbrugsbedrifter.Kommunevåbnets tre egeblade symboliserer kommunens tre landsbyer Holt, Horsbæk og Åbro.

Noter 

Byer i Kreis Slesvig-Flensborg
Asante Samuel

Asante Samuel (født 6. januar 1981 i Fort Lauderdale, Florida) er en amerikansk fodboldspiller (cornerback), der pt. er free agent. Han har tidligere spillet en årrække i NFL, primært for New England Patriots.

Han har vundet to Super Bowls med sit tidligere hold New England Patriots, samt været valgt til Pro Bowl i både 2007, 2008, 2009 og 2010.

 New England Patriots (2003–2007)
 Philadelphia Eagles (2008–2011)
 Atlanta Falcons (2012–2013)

Eksterne henvisninger 

Amerikansk fodbold-spillere fra Florida
Amerikansk fodbold-spillere fra New England Patriots
Amerikansk fodbold-spillere fra Philadelphia Eagles
Amerikansk fodbold-spillere fra Atlanta Falcons
Personer fra Fort Lauderdale, Florida
Jean Hagen

Jean Hagen (født Jean Shirley Verhagen; 3. august 1923 i Chicago, Illinois, USA, død 29. august 1977 i Los Angeles, Californien, USA) var en amerikansk filmskuespiller.

Hun filmdebuterede i Adam's Rib (Adams ribben, 1949), og fik succes med hovedrollen i The Asphalt Jungle (Asfaltjunglen, 1950). Hun huskes allerbedst for rollen som den forfængelige stumfilmstjerne Linda Lamont i Singin' in the Rain (1952).

Hun døde i en alder af 54 år af spiserørskræft.

Eksterne henvisninger 

 

Skuespillere fra USA
Personer fra Chicago
Amerikanere i 1900-tallet
Hollywood Walk of Fame
Pseudonymer
Surtningssue

Surtningssue, også kaldt Surtningssui, er et bjerg som ligger i den østlige del af Jotunheimen, på grænsen mellom kommunerne Lom og Vågå. Surtningssue består af flere toppe med smalle og luftige partier mellem.

Surtningssue nåes lettest fra Memurubu ved den nordlige bred af søen Gjende.

Toppen blev første gang besteget af Johan Sverdrup i 1840.

Eksterne henvisninger 

 Surtningssue på memurubu.no 

Bjerge i Innlandet
Jotunheimen
Memurutinderne

Memurutinderne er en række bjergtoppe i Jotunheimen i Lom kommune i Innlandet fylke i Norge. Størst er Store Memurutinden som med en højde på 2.366 meter over havet er det 8. højeste bjerg i Norge. Det ligger på nord for Østre Memurubræen og syd for Veobreæen. Store Memurtinden er også den mest markante af tinderne med en primærfaktor på 336 meter.

Andre tinder i massivet er Østre Memurutinden og Vestre Memurtinden. Østre Memurutinden har en højde på 2.301 moh. og er den 21. højeste fjeldtop i landet. Mellem Store og Østre Memurtinden går Memuruskardet. Vestre Memurutinden består af fem tinder på 2.280, 2.243, 2.230, 2.140 og 2.049 moh. Den højeste af disse fem er den 26. højeste top i landet. Vestre Memurtindan ligger mellem Østre og Vestre Memurubreæen.

Bjerge i Innlandet
Jotunheimen
Sentraltind

Sentraltind også kaldt Centraltinden og Vestre Styggedalstind, er et 2.348 meter højt bjerg, der ligger midt på Styggedals- og Skagastølsryggen i bjergområdet Hurrungane, i den sydvestlige del af Jotunheimen, i Vestland fylke i Norge. Sentraltind ligger midt mellem Storen (Store Skagastølstind) og Store Styggedalstind.

Sentraltind ligger i Luster kommune i Vestland fylke.

Bjerge i Vestland
Jotunheimen
Luster
Harel Skaat

Harel Skaat (הראל סקעת, født 8. august 1981, i Kfar Saba, Israel) er en sanger som, hurtigt steg til berømmelse som nummer to i den anden sæson af "Kokhav Nolad" i 2004.

Skaat's syngende talenter tiltrak opmærksomhed. Da han var 6 vandt han en sang konkurrence i sin hjemby og har også optrådt i et afsnit af en populær israelsk tv-show.
I 2009 blev han valgt som den israelske repræsentant i Eurovision Song Contest 2010.

Sangere fra Israel
Israels Eurovision Song Contest-deltagere
Deltagere ved Eurovision Song Contest 2010
Store Hellstugutinden

Store Hellstugutinden er den højeste af Hellstugutinderne, som danner en bjergryg mellem isbræerne Hellstugubræen/Vestre Memurubræen i øst og Urdadalen i vest.

Hellstugutinderne består af:
 Nordre Hellstugutinden
 Midtre Hellstugutinden
 Store Hellstugutinden
 Nestsøre Hellstugutinden
 Søre Hellstugutinden

Bjerge i Innlandet
Jotunheimen
Rune Klan's Trylleshow

Rune Klan's Trylleshow er en tv-serie på 9 afsnit. Den blev sendt på TV 5. Rune Klan laver alternative tryllekunster.

Eksterne henvisninger 
 

Humorprogrammer fra Danmark
Danske tv-serier fra 2000'erne
Morten Skou

Morten Stellfeld Skou (født 5. oktober 1987) er en dansk håndboldspiller, der spiller i Ajax København. Morten Skou spiller i trøjenummer 19, som venstre fløj.

Morten Skou spillede i Elite 3000 Helsingør inden de fusionerede med Nordsjælland Håndbold, som han dermed blev en del af. Som ungdomsspiller har Morten Skou slået sine folder i bl.a. Espergærde IF, Virum samt Team Tvis Holstebro. Morten Skou spiller nu i den Norske ligaklub ØIF Arendal. Morten Skou spillede i starten af januar med i en træningsturnering, for sin nye klub, hvor han er var medvirkende til at klubben vandt turneringen og et beløb på 100.000 kr. – i en turnering hvor bl.a. hold som Stord, TMS Ringsted og Drammen, var regnet som farvoritter.

Håndboldspillere fra Danmark
Håndboldspillere fra Team Tvis Holstebro
Håndboldspillere fra Nordsjælland Håndbold
Håndboldspillere fra Ajax København
Nørre Skovsgård

Nørre Skovsgård er et område nord for Skovsgård i Han Herred. En del af husene er udstykket fra gården "Nørre Skovsgård" i 1926. Andre af de større gårde i området hed Sønder Skovsgård og Bratskov. Nr. Skovsgård 44 blev førhen kaldt "blæsborg". Nørre Skovsgård er der knyttet en del historier til, hvilket bl.a. kan ses ved Øster Svenstrup kirke. Teksten på talerstolen og på gravstenene fortæller historie. 

Området er i dag et naturskønt område. Et område tæt på byerne Tranum, Skovsgård og Brovst. Der er en del beplantning i området, som ligger ud mod de omkringliggende enge.

Fra gammel tid har der været beboelser i området. Der ligger et par gravhøje, og man kan i området finde rester fra stenalderen,- en tid hvor der sandsynligvis har været vand fra Limfjorden helt op til området. 

Der findes i dag en del vilde dyr i området, som i dag er lidt skovagtigt.

Naturområder i Nordjylland
Lokaliteter i Jammerbugt Kommune
Hellstugubræen

Hellstugubræen er en gletsjer, beliggende i Jotunheimen, i Lom Kommune, Innlandet fylke i Norge. Vestre Memurubræen er en østlig udløber af samme isbræ. Gletsjeren ligger øst for Hellstugutinderne, vest for Memurutinderne og munder ud i Visdalen nær turisthytten Spiterstulen.

NVE har gennemført massebalancemålinger af Hellstugubræen siden 1962. Frontmålinger har vært udført siden 1901.

Eksterne henvisninger 
 NVEs sider om Hellstugubreen. 

Jotunheimen
Gletsjere i Innlandet
Pigen der legede med ilden (film)

Pigen der legede med ilden (svensk: Flickan som lekte med elden) er en svensk film fra 2009, instrueret af Daniel Alfredson. Den er baseret på den prisvindende roman med samme navn af den afdøde svenske forfatter og journalist Stieg Larsson, anden bog i hans "Millennium-serie".

Skuespillere 
 Michael Nyqvist som Mikael Blomkvist
 Noomi Rapace som Lisbeth Salander
 Lena Endre som Erika Berger – Blomkvists kollega
 Peter Andersson som Bjurman – den onde kurator
 Per Oscarsson som Holger Palmgren
 Sofia Ledarp som Malin Eriksson
 Paolo Roberto som sig selv
 Yasmine Garbi som Mimmi Wu
 Georgi Staykov som Zala
 Annika Hallin som Annika Giannini
 Tanja Lorentzon
 Sven Ahlström
 Magnus Krepper
 Ralph Carlsson

Udgivelse

Eksterne henvisninger 
 

Svenske film fra 2009
Danske film fra 2009
Svensksprogede film
Kriminalfilm fra Danmark
Film baseret på bøger
Film fra Danmark (administrationskategori)
Paradox

Paradox var et punk-rock-band fra Færøerne. Bandet blev etableret i 2004, og bestod af Heini Gilstón Corfitz Andersen (forsanger og guitar), Búgvi Jónleifson Magnussen (trommer) og Andreas Tykjær Restorff (bas).

I 2006 udgav de deres debutalbum Falling in love på engelsk og spillede flere koncerter på Færøerne. I forbindelse med albummet udkom fire singler i 2006: "The Innocense Of Childhood", "My own words", "Perfect way" og "Inside of me".

Bandet gik i opløsning da forsangeren Heini bedre kendt som Corfitz blev guitarist i bandet The Dreams ved hjælp af hans storebror Eirikur som spiller bas i bandet. 

Corfitz spiller stadig nogle af sine gamle sange med sit nye band og har skrevet noget musik for sig selv der i blandt "Waiting for an Angel".

Medlemmer 
 Heini Gilstón Corfitz Andersen (kaldet Corfitz) – guitar og vokal
 Búgvi Jónleifson Magnussen – trommer og percussion
 Andreas Tykjær Restorff – bas

Diskografi 
Falling in love (2006)

Referencer

Eksterne henvisninger 

Paradox på Discogs

Musikgrupper fra Færøerne
Musikgrupper fra 2004
Falling in love

Falling in love er debutalbummet fra det færørske poprockband Paradox. Det udkom den 24. januar 2006, og blev gruppens eneste album, inden den blev opløst efter Heini Gilstón Corfitz Andersen forlod den for at blive en del af The Dreams.

Den Nye By 
"The Innocence of Childhood" 
"Lost My Pride" 
"Inside of Me" 
"I'm In Love" 
"Can't Forget" 
"My Own Words"  
"Control" 
"Tonight"  
"New Day" 
"The Empty Blues Jam"

Medvirkende 
 Heini Gilstón Corfitz Andersen (kaldet Corfitz) – guitar og vokal
 Búgvi Jónleifson Magnussen – trommer og percussion
 Andreas Tykjær Restorff – bas

Eksterne henvisninger 
Falling in love på Discogs

Debutalbum fra 2007
Album fra Færøerne
Rockalbum
Rabøl

Rabøl (dansk) eller Rabel (tysk) er en landsby og kommune beliggende omtrent 4 km nord for købstaden Kappel ved Slien (Vormshoved Nor) i det østlige Angel. Administrativt hører kommunen under Slesvig-Flensborg kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Gelting Bugt kommunefællesskab (Amt Geltinger Bucht). Til kommunen hører også Bukhavn, Harmark (Haarmark), Hovled (Hauheck), Mariedal (Mariental), Oksekobbel (Ochsenkoppel), Rabølsund, Rokrog (Ruhekrug), Skilleled (Scheideheck), Skovled (Schauheck), godset Bukhavn (Gut Buckhagen) fra 1660, en del af Studebølmark (i dagligtale Kleefeld≈ Kløvermark) samt den ubeboede Sli-ø Flintholm og tidligere Løkkeskov. I kirkelig henseende hører Rabøl under Kappel Landsogn. Sognet lå i Kappel Herred (Angel godsdistrikt), da Sydslesvig var dansk indtil 1864.

Rabøl er første gang nævnt 1535. Stednavnet henføres til oldnordisk rā for rådyr eller måske grænsejord (grænsepæl). 1519 er der tale om to bebyggelser. Gl Rabøl var beliggende direkte ved Slien og bestod af tre gårde, som senere kom under mejerigård Rokrog. Til Ny Rabøl hørte 12 gårde, senere tilhørende Bukhavn gods. I årene 1831 til 1966 rådede Rabøl over en distriksskole. Fra 1886 til 1952 var byen stationsby på (den nu nedlagde) banestrækning Flensborg-Kappel. Kommunen rådede 1987 over et areal på 884 ha (deraf 188 ha i Slien) og havde 521 indbyggere.

Kommunen er landbrugspræget. Rabøls byvåben viser på hvid baggrund en blå fiskehejre og på blå baggrund et gult sildehegn. I Rabølsund er Sliens dybeste punkt på 22 m.

Kendte fra Rabøl 
 Adolf Burchardi (25. maj 1829 i Rokrog - 13. januar 1891 på Birkendegaard ved Kalundborg), landreformer, grundtvigianer
 Christian Julius Ramm (28. juli 1831 - 1. juli 1913 i Frederiksberg), dansk forsikringsmand, ridder af Dannebrog, uddanet underofficer

Eksterne henvisninger 

 Kommunens hjemmeside

Noter 

Byer i Angel
Byer i Kreis Slesvig-Flensborg
Byer i Slesvig-Holsten
Bukhavn

Bukhavn () er et gods i den nordtyske delstat Slesvig-Holsten, beliggende ved Rabøl i det østlige Angel i Sydslesvig. Godset ligger ikke langt fra Slien (Vormshoved Nor) og har hentet sit navn fra en tidligere landsby. En skov nær ved gården hedder endnu Bysted. I 1339 pantsatte kong Valdemar 3. (som hertug Valdemar 5.) Bukhavn med dele af Geltingskov og øen Gath (Ø) til ridder Sehested. Hovedbygningen er fra omtrent 1680. Godset ejedes fra 1339 til 1482 af Sehested-slægten. Senere kom Ahlefeldt-slægten i besiddelse af godset, og man oprettede det nuværede godshus .

Under godset hørte også mindre gårde og bebyggelser i omegnen såsom Holm, Knorløk (Knorrlück), Raaland (Radeland), Søndermark (Süderfeld), Skilleled (Scheideheck), Hovled (Hauheck) og landsbyen Svakketorp (Schwackendorf), nu del af kommunerne Hasselbjerg og Rabøl.

Eksterne henvisninger 
 Godsets hjemmeside

Referencer 

Angel
Godser i Sydslesvig
Herregårde i Slesvig-Holsten
Det der om søndagen

Det Der Om Søndagen var et satireprogram, der blev sendt på P3 hver søndag formiddag klokken 10:30 fra 1993-1995 med genudsendelse om aftenen.

Fast indhold 
Programmet, der var produceret og redigeret af Jakob Morild, var ligesom forgængeren opbygget over en række faste scenarier, hvori ugens begivenheder blev kommenteret med en satirisk vinkel. Dog var det her ikke helt så stringent som tidligere, og indslagene kunne godt variere fra søndag til søndag.

Blandt disse kan nævnes ægteparret, hvor konen over morgenbrødet ("er du helt sikker på at du ikke vil have overen?") får kommenteret ugens begivenheder, og manden kun vågner op med et "nåh hende", når konen beskriver en kvinde som "du ved, hende med de store babedutter!".

Leo Lummerkrogs brevkasse for enlige mænd over 50 blev bestyret af Ole Fick, der også optræder som Dr. Leo Lummerkrog i diverse Monrad og Rislund-shows.

Lidt nytænkning blev det dog også til gennem årene, og hr. Lummerkrogs senile doktorkollega Dr. med. Arne Laustsen dukkede først op i forbindelse med en sag om glemsomhed blandt læger, for sidenhen at blive fast kommentator når der var sket noget i sundhedssektoren – gerne med bemærkningen: "Næh men goddag. -Bor De også her på hotellet?".

Afslutningen 
Da satireholdet efter 3 år havde fået nok og havde besluttet sig for at stoppe, valgte man i den sidste udsendelse på brutal vis at "aflive" alle de faste karakterer. En æra var slut og en ny kunne begynde!

Personel 
Skuespillere
 Charlotte Bostrup 
 Michael Carøe
 Ole Fick
 Pernille Schrøder
 Karin Jagd
 Berrit Kvorning

Forfattere
 Lene Andersen
 Lars Hjortshøj
 Jakob Morild
 Adam Price 
 Ole Rasmussen 
 Jens Ole Rasmussen
 Jan Gintberg

Musik
 Michael Friis

Teknik
 Lone Landkilde (1993)
 Jon Rytter (1994)
 John Brøndum (1995)

Radioprogrammer fra Danmark
Satire